ΓΡΑΠΤΗ ΕΡΩΤΗΣΗ E-3161/02

υποβολή: Erik Meijer (GUE/NGL) προς την Επιτροπή

(5 Νοεμβρίου 2002)

Θέμα: Πολυεθνικές επιχειρήσεις όπως η McDonald's μπορούν να καταστρατηγούν το ευρωπαϊκό κοινωνικό πρότυπο, εθνικούς κανόνες και το Πράσινο Βιβλίο για την εταιρική κοινωνική ευθύνη

1. Γνωρίζει η Επιτροπή ότι η αλυσίδα αμερικανικών εστιατορίων για γρήγορο φαγητό McDonald's που αναπτύσσεται ταχύτατα στην Ευρώπη και προσλαμβάνει πολλούς νέους εργαζόμενους, απειλεί να κλείσει εστιατόριά της στην Γερμανία εάν οι εργαζόμενοι δημιουργήσουν συμβούλιο εργαζομένων, και ότι στο Ηνωμένο Βασίλειο αποκλείει τα μέλη συνδικαλιστικών οργανώσεων από πρόσληψη ή προαγωγή, δεν συνάπτει συλλογικές συμβάσεις εργασίας και καταβάλλει μισθούς μικρότερους των κανονικών·

2. Γνωρίζει η Επιτροπή ότι η Διεθνής Συνομοσπονδία Ελεύθερων Συνδικάτων (ΔΣΕΣ) και τα συνδεδεμένα σωματεία, φρονούν ότι τα προβλήματα αυτάπερβαίνουν κατά πολύ τις δυνατότητες των μεμονωμένων κρατών μελών να παρέμβουν αποτελεσματικά και ότι, για το λόγο αυτό, είναι σκόπιμο σε μεγάλο βαθμό, τώρα, σε ευρωπαϊκό επίπεδο, να αντιταχθούμε στις πρακτικές αυτές που αντιβαίνουν προς το γενικώς αποδεκτό ευρωπαϊκό κοινωνικό πρότυπο·

3. Προτίθεται η Επιτροπή, αναγνωρίζοντας την αρμοδιότητα των εθνικών αρχών και την εφαρμογή της εθνικής νομοθεσίας, να λάβει την πρωτοβουλία για συντονισμό σε ευρωπαϊκό επίπεδο των δραστηριοτήτων που στοχεύουν να επαναφέρουν στην τάξη αυτή την μεγάλη επιχείρηση και, ενδεχομένως, και τυχόν άλλους διεθνούς παραβάτες των εθνικών διατάξεων·

4. Σε ποιά διαβήματα προβαίνει η Επιτροπή για να αντικρούσει την καταστρατήγηση των εσωτερικών συνόρων και τηνπονόμευση των, εντός της Ευρώπης, συνήθων σχέσεων μεταξύ εργοδοτών και εργαζομένων καθώς και για να άρει τα, λόγωπερβάσεων, ανταγωνιστικά πλεονεκτήματα των επιχειρήσεων έναντι άλλων επιχειρήσεων οι οποίες λειτουργούν σύμφωνα με τους νόμους και τις συλλογικές συμβάσεις·

5. Ποίες δυνατότητες επιβολής κυρώσεων προβλέπονται στο Πράσινο Βιβλίο σχετικά με ευρωπαϊκό πλαίσιο για την εταιρική κοινωνική ευθύνη(1), όταν πρόκειται για επιχειρήσεις οι οποίες επιδιώκουν συνεχώς να παρεκκλίνουν από τις συστάσεις που αφορούν την πρόσληψη και διατήρηση καταρτισμένων εργαζομένων, την δια βίου μάθηση, την ενίσχυση της θέσης των εργαζομένων, την καλύτερη πληροφόρηση εντός της επιχείρησης, καλύτερη εξισορρόπηση μεταξύ της εργασίας, της οικογένειας και της ψυχαγωγίας, ευρύτερο φάσμα εργατικού δυναμικού, ίση μισθολογική μεταχείριση και επαγγελματική σταδιοδρομία για τις γυναίκες, ρυθμίσεις για συμμετοχή στα κέρδη και στο μετοχικό κεφάλαιο και προσοχή στην διαθεσιμότητα προς εργασία και εξασφάλιση εργασίας·

Πηγή: η ολλανδική εφημερίδα de Volkskrant της 8ης Οκτωβρίου 2002.

(1) COM(2001)366 τελικό της 18ης Ιουλίου 2001.

Απάντηση της κ. Διαμαντοπούλου εξ ονόματος της Επιτροπής

(6 Ιανουαρίου 2003)

Οι ισχυρισμοί στους οποίους αναφέρεται ο κ. βουλευτής σχετικά με τη συμπεριφορά της εν λόγω εταιρείας όσον αφορά το δικαίωμα του συνεταιρίζεσθαι, την ελευθερία της διεξαγωγής συλλογικών διαπραγματεύσεων και τους μισθούς δεν εμπίπτουν στο πεδίο καμίας κοινοτικής νομοθετικής πράξης, εφόσον η ίδια η συνθήκη για την ΕΚ, με το άρθρο 137 παράγραφος 6, αποκλείει την κοινοτική δράση για τον καθορισμό ελάχιστων προδιαγραφών σε αυτούς τους τομείς. Σε αυτό το πλαίσιο και ελλείψει συνδέσμου μεταξύ των προαναφερθέντων γεγονότων και του κοινοτικού δικαίου, η Επιτροπή δεν έχει αρμοδιότητα επέμβασης.

Σε κάθε περίπτωση, εναπόκειται στις εθνικές αρχές του εκάστοτε κράτους να αξιολογήσουν αυτού του είδους τη συμπεριφορά, εάν αποδειχθεί ότι παραβαίνει μία ή περισσότερες κοινοτικές οδηγίες για τον καθορισμό των ελάχιστων προδιαγραφών που ισχύουν για τις εργασιακές σχέσεις, και να επιβάλουν, εάν αυτό συμβαίνει, τον σεβασμό των εν λόγω δικαιωμάτων.

Η στρατηγική για την προώθηση της εταιρικής κοινωνικής ευθύνης (ΕΚΕ) στην Ένωση, όπως προτείνει η Επιτροπή στο σχετικό Πράσινο Βιβλίο και στην επακόλουθη ανακοίνωσή της(1), δεν προβλέπει μηχανισμών επιβολής κυρώσεων, δεδομένου ότι ορίζει την ΕΚΕ ως εταιρική στάση και συμπεριφορά πουπερβαίνει τις νομικές απαιτήσεις. Ωστόσο, η Επιτροπή έχει επανειλημμέναπενθυμίσει ότι οι νομικές απαιτήσεις, όπως αυτές καθορίζονται από τη νομοθεσία, πρέπει να τηρούνται και να επιβάλλονται.

(1) COM(2002)347 τελικό.